**R E C T I F I C A R E**

**la** **Hotărârea Consiliului Județean Cluj nr****. 172**/2023 **privind aprobarea Strategiei judeţene de dezvoltare a** **serviciilor sociale în Județul Cluj pentru perioada 2023-2030**

Având în vedere Referatul Direcției Administrație și Relații Publice/Serviciul Administrație Publică, ATOP cu nr. 39948 din 9.10.2023 privind necesitatea și oportunitatea rectificării Hotărârii Consiliului Județean Cluj nr. 172/2023 privind aprobarea Strategiei judeţene de dezvoltare a serviciilor sociale în Județul Cluj pentru perioada 2023-2030;

În conformitate cu prevederile:

* art. 71 alin. (1) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 224 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020, rectificată;

la Hotărârea Consiliului Județean Cluj nr. 172/2023 privind aprobarea Strategiei judeţene de dezvoltare a serviciilor sociale în Județul Cluj pentru perioada 2023-2030 se face următoarea

**r e c t i f i c a r e:**

1. În cadrul formulei de atestare a legalităţii adoptării hotărârii, în loc de sintagma*”**Prezenta hotărâre a fost adoptată cu 34 de voturi “pentru”, iar doi membri ai Consiliului județean nu au votat, ...”*  se va citi sintagma*” Prezenta hotărâre a fost adoptată cu 34 de voturi “pentru”, iar un membru al Consiliului județean nu a votat, ...” .*

2. Prezenta rectificare se comunică secretarului general al județului; Direcţiei Generale de Asistenţă Socială şi Protecţia Copilului Cluj; consiliilor locale ale unităților administrativ-teritoriale din Județul Cluj; Agenției Județene de Plăți și Inspecție Socială Cluj, precum și Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj, precum şi pe pagina de internet „[www.cjcluj.ro](http://www.cjcluj.ro)”.

 **Contrasemnează:**

 **PREȘEDINTE,**  **SECRETAR GENERAL AL JUDEȚULUI,**

 **Alin Tișe Simona Gaci**

**Nr. 8 din 10 octombrie 2023**